

Innhold

[Om årsplanen og kommunens mål for barnehagene 3](#_heading=h.4i7ojhp)

[Om barnehagen 4](#_heading=h.1fob9te)

[Tilvenning 5](#_heading=h.2xcytpi)

[Vennskap og fellesskap 5](#_heading=h.1ci93xb)

[Lek ………………………………………………………………………………………………………………………………………………………………...6](#_heading=h.3whwml4)

[Læring ……………………………………………………………………………………………………………………………………………………………….. 6](#_heading=h.2bn6wsx)

[Kommunikasjon og språk 6](#_heading=h.qsh70q)

[Digital praksis 7](#_heading=h.3as4poj)

[Samarbeid og sammenheng mellom skole og barnehage 7](#_heading=h.1pxezwc)

[Medvirkning 7](#_heading=h.49x2ik5)

[Livsmestring og helse 7](#_heading=h.2p2csry)

[Danning …………………………………………………………………………………………………………………………………………………………………8](#_heading=h.147n2zr)

[Bærekraftig utvikling 8](#_heading=h.3o7alnk)

[Planlegging, vurdering og dokumentasjon 8](#_heading=h.23ckvvd)

Satsningsområder …………………………………………………………………………………………………………………………………………….……9

Progresjonsplan……………………………………………………………………………………………………………………………………………………10

Kalender……………………………………………………………………………………………………………………………………………………………...11

## Om årsplanen og kommunens mål for barnehagene

Barnehagen skal ivareta barnas behov for omsorg og lek samt fremme læring og danning. Barnehagens innhold skal være allsidig, variert og tilpasset det enkelte barn og barnegruppen. Barnets beste skal alltid være et overordnet mål.

Denne årsplanen skal vise hvordan barnehagen jobber for å oppfylle kravene i den nasjonale rammeplanen for barnehagens innhold og oppgaver. Årsplanen skal også beskrive hvordan vi jobber for å nå Oslo kommunes felles målsetninger for barnehagene:

* Andelen barn som går i barnehage, øker
* Alle i barnehage, skole og opplæring får et tilbud som fremmer utvikling, læring og gir et godt grunnlag for videre studier og arbeid
* Barn og unge møter tilgjengelige og sammenhengende tjenester som forebygger og forhindrer ungt utenforskap
* Barnehager og skoler bidrar til grønne, levende nærmiljøer og er tilgjengelige for innbyggere og frivillighet
* Barn, elever, lærlinger og ansatte har et trygt og inkluderende lærings- og arbeidsmiljø
* Barnehagebarn, elever og lærlinger møter medarbeidere med riktig kompetanse

Målsetningene på barnehageområdet skal bidra til at kommunen når de overordnede kommunemålene:

1. Oslo gir alle like muligheter til å lære, utvikle seg, og ​leve gode liv
2. Oslo er grønn og levende
3. Oslo er nyskapende og attraktiv
4. Oslo er åpen, inkluderende og trygg
5. Oslo er veldrevet og leverer innbyggerorienterte og sammenhengende tjenester.

## Om barnehagen

**VÅR VISJON: «GODE OPPLEVELSER SETTER SPOR»**

God morgen, så fint å se deg!

Vil du leke med meg?

Det var mye kreps i elva- se så mange bein de har!

Også kom det liksom en dinosaur …

Har du laget alle de sandkakene til meg?

So ro, lillemann, nå er det hvile og sovetid

Ei hand å holde i …

Skal jeg vise deg hvordan du tar på deg skoene?

Bli med resten av gjengen, så leser vi en bok.

Alle killebukkene på haugen sprang …

Skal vi dra til lavvoen å plukke bær?

SE! Du klarte det!

Rustadsaga barnehage er et sted for barn og leken er i sentrum. Her skal alle ha noen å leke med, i et miljø som er tilrettelagt for dem.

Natur og uteliv en viktig del av hverdagen vår. Barna undrer seg, oppdager og nyter naturens mangfoldighet, og lærer om hvordan vi skal ta vare på og verne den.

Barn kan! Hos oss opplever alle mestring, og får utfordringer som er tilpasset dem.

Her i barnehagen er alle en del av fellesskapet.

Rustadsaga barnehage har et godt pedagogisk miljø der de ansatte har et aktivt forhold til barnehagens grunnleggende verdier. Personalet søker ny kunnskap og deltar i dialoger og refleksjoner rundt våre daglige aktiviteter.

Samarbeidet mellom barnehagen og barnets hjem preges av gjensidig interesse, forståelse og dialog.

**Satsingsområder 2025**

* *Verdigrunnlaget i rammeplanen og barnehagens kjerneverdier ROPE*
* *Strukturer og organisering*
* *Pedagogisk ledelse*

**Samarbeide med OsloMet**

Vårt samarbeide med Oslo Met, skal gi nye verktøy som styrker ansattes kompetanse og organisasjonens drift. Våren 2025 samarbeider vi om videreutvikling og styrking av pedagogisk ledelse.

Samarbeidet med OsloMet avsluttes sommeren 2025.

## Tilvenning

* Barnehagen skal i samarbeid med foreldrene legge til rette for at barna kan få en trygg og god start i barnehagen. Se «Oslostandard for tilvenning i barnehagen».

Våre tiltak for å oppnå dette i år:

* *Trygghetssirkelen er tema på alle avdelinger i april-mai.*
* *Alle avdelinger velger ut en bok/sang som overgangsobjekt.*

## Vennskap og fellesskap

* I barnehagen skal alle barn få oppleve seg selv som verdifulle, få venner og bidra i et sosialt fellesskap.
* Barnehagen skal forebygge, avdekke og stoppe mobbing og krenkelser.
* Barnehagen skal fremme likestilling, og motvirke alle former for diskriminering.

Våre tiltak for å oppnå dette i år:

* *Psykososialt barnehagemiljø:*
  + *Økt kompetanse på å kjenne igjen hva en krenkelse kan være og handle ut fra det.*
  + *Vi jobber med §41 Nulltoleranse og forebyggende arbeid og §42 plikt å sikre at barnehagebarna har et trygt og godt psykososialt barnehagemiljø gjennom:*
    - *tilrettelegging av det fysiske inne og utemiljøet*
    - *Lage rutiner for å sikre at personalet systematisk observerer og følger med på hvordan det enkelte barn og barnegruppen har det.*
* *Vi har valgt insekter og småkryp som felles års-tema. Vi avslutter med felles insekt og småkryp-fest for barna.*

## Lek

* Leken skal ha en sentral plass i barnehagen, og lekens egenverdi skal anerkjennes.
* Barnehagen skal ha et fysisk miljø som støtter barnas utvikling og sosiale og språklige samhandling.
* Barnehagen skal legge til rette for et inkluderende miljø der alle barna kan oppleve glede og engasjement gjennom lek.

Våre tiltak for å oppnå dette i år:

* *Vi viderefører utviklingsarbeidet med personalets deltakelse og engasjement i aktiviteter og lek på uteplassen.*
* *Avdelingene konkretiserer hva nytten og hensikten med lekegrupper er og hvordan personalet best kan legge til rette for gode lekegrupper.*
* *Vi innfører koordineringsansvarlig med gul vest, for å styrke det øvrige personalets deltakelse i og rundt barnas lek på uteområdet.*

## Læring

* Barna skal oppleve et stimulerende og utforskende miljø som fremmer barns nysgjerrighet og lærelyst.
* Barnehagen skal sørge for utvikling og progresjon innenfor alle fagområdene i rammeplanen.
* Barnehagen skal støtte og berike barnas initiativ og gi dem utfordringer og tiltro til egne evner.

Våre tiltak for å oppnå dette i år:

* *Personalet tilrettelegger for et rikt og variert miljø på avdelingene, der leker og materiell er tilgjengelig for barna.*
* *Øke personalets forståelse av uterommet som pedagogisk arena og hvordan udefinert materiell bidrar til barns læring, gjennom film og gruppearbeider.*

## Kommunikasjon og språk

* Barnehagen skal støtte barns bruk av språk som redskap for å tenke og gi uttrykk for egne meninger og følelser.
* Alle barn skal få god språkstimulering gjennom barnehagehverdagen.
* Barnehagen skal fange opp og støtte barn som trenger ekstra støtte i sin språkutvikling. Se «Oslostandard for et inkluderende leke- og språkmiljø».

Våre tiltak for å oppnå dette i år:

* *Vi øker personalets kompetanse på hverdagssamtaler med barn, for å skape et rikt språkmiljø i alle aktiviteter.*
* *Alle avdelinger lager konkreter eller bildestøtte til minst 5 sanger/fortellinger/bøker/regler.*

## Digital praksis

* Barnehagen skal gi barna mulighet til å bruke digitale verktøy og teknologi i lek, læring og kreative prosesser.
* Barnehagen skal bidra til at barna utvikler en begynnende etisk forståelse knyttet til digitale medier.
* Barnehagens ansatte skal utøve god digital dømmekraft i samarbeid med foresatte.

Våre tiltak for å oppnå dette i år:

* *De eldste barna gjennomfører ukesprosjekt der barna tar bilder og legger inn på KidPlan.*

## Samarbeid og sammenheng mellom skole og barnehage

* Barnehagen skal i samarbeid med foresatte og skolen legge til rette for at barnet får en trygg og god overgang fra barnehage til skole. Se «Oslostandard for samarbeid og sammenheng mellom barnehage, skole og AKS».
* Barnehagen skal legge til rette for at barna har med seg erfaringer, kunnskaper og ferdigheter som gir dem et godt grunnlag for å begynne på skolen.

Våre tiltak for å oppnå dette i år:

* *Vi leser og arbeider med artikkelen «Kampen om femåringene», som grunnlag for refleksjoner rundt hvilke opplevelser og erfaringer barna bør få det siste året i barnehagen.*

## Medvirkning

* Barn skal delta i demokratiske prosesser og ha innflytelse på det som skjer i barnehagen. Barnas medvirkning må tilpasses individuelle forutsetninger og behov.
* Barnehagen skal ivareta foresattes rett til medvirkning, og samarbeidet skal alltid ha barnas beste som mål.

Våre tiltak for å oppnå dette i år:

* *Hver avdeling dokumenterer og begrunner sin praktisering av barnas medvirkning overfor foresatte.*
* *Barnas interesser, erfaringer, ønsker og kompetanse skal synliggjøres i planlegging og vurdering av pedagogisk praksis i den didaktiske relasjonsmodellen.*
* *Barna er delaktige i planlegging og evaluering av hverdagen gjennom barnesamtaler og observasjoner.*

## Livsmestring og helse

* Barnehagen skal bidra til barnas trygghet, livsglede, og følelse av egenverd.
* Barnehagen skal være en arena for daglig fysisk aktivitet og samtidig gi rom for hvile.
* Barnehagen skal bidra til at barna utvikler matglede og sunne helsevaner.

Våre tiltak for å oppnå dette i år:

* *Avdelingene lager mat minst en gang i måneden, med hovedvekt på mat ute, barnas deltakelse og sunt kosthold.*
* *Alle avdelinger organiserer dagen slik at alle barn får mulighet for ro og hvile.*

## Danning

* Barnehagen skal støtte barnas utvikling av egen identitet og bidra til at barna utvikler positiv selvfølelse.
* Barnehagen skal legge til rette for at barna utvikler kritisk tenkning og etisk dømmekraft.
* Barnehagen skal fremme samhold og solidaritet samtidig som individuelle uttrykk og handlinger skal verdsettes og følges opp.

Våre tiltak for å oppnå dette i år:

* *Personalet reflekterer rundt forskjellen på danning og oppdragelse.*
* *Vi skal legge til rette for at barnestyrte aktiviteter skal få økt plass i barnehagehverdagen.*

## Bærekraftig utvikling

* Barna skal få naturopplevelser og bli kjent med naturens mangfold.
* Barna skal lære å ta vare på seg selv, hverandre og naturen.

Våre tiltak for å oppnå dette i år:

* *Vi prioriterer bruk av naturmateriell og restmaterialer i formingsaktiviteter.*
* *Personalet skal være gode rollemodeller som styrker miljøbevisste holdninger og handlinger hos alle, med vekt på hvorfor det er viktig.*

## Planlegging, vurdering og dokumentasjon

* Barnehagen skal planlegge, vurdere og dokumentere det pedagogiske arbeidet.

Våre tiltak for å oppnå dette i år:

* *Vi lager minimumsstandard for dokumentasjon ut til foresatte*
* *Hele personalet tar i bruk didaktisk relasjonsmodell for planlegging og evaluering av aktiviteter.*
* *Praksisfortelling benyttes systematisk som dokumentasjons- og refleksjonsverktøy.*
* *Vi legger til rette for en god tilbakemeldingskultur gjennom praktiske øvelser på avdelingsmøter.*
* *Vi tar i bruk egenvurderingsskjema «radar» for å kartlegge egen kompetanse om fagområdene.*

Satsingsområder

**1**. Barnehagens verdigrunnlag og kjerneverdier ROPE

* Personalet skal være godt kjent med våre fire kjerneverdier Raushet, Omsorg, Profesjonalitet og Engasjement, og ta utgangspunkt i dem i hverdagen.
* Hele personalgruppen skal kjenne til hvilke verdier i verdigrunnlaget i Rammeplanen forfekter.
* Alle i personalet skal aktivt bruke refleksjon rundt etiske spørsmål som metode for å sikre god kvalitet i barnehagen.

Våre tiltak for å oppnå dette i år:

* *Bruk av ROPE skal dokumenteres skriftlig i planer og evalueringer.*
* *Verdigrunnlaget fra rammeplanen er tema på felles møter.*
* *Vi samkjører praktisering og bruk av relasjonsskjema for å sikre gode relasjoner til alle barn*

**2.** Strukturer og organisering

* Endre organisering og strukturering av uken, slik at vår profil som friluftsbarnehage blir synligere
* Vår organisering skal styrke samarbeidet mellom avdelinger.
* Rutiner og strukturer skal tydeliggjøre vårt syn på barn og barndom.

Våre tiltak for å oppnå dette i år:

* *Vi gjennomfører en rutinerevisjon for å identifisere hvilke rutiner som kan fjernes eller endres.*
* *Vi prøver ut ny ukesstruktur, der vi fokuserer på gjennomføring av turer og samarbeide mellom avdelinger.*

**3.** Pedagogisk ledelse

* Økt kjennskap til ulike typer ledelse for å sikre godt samarbeide på avdelingsnivå og samarbeide på huset.
* Alle avdelinger samarbeider godt som team.
* Møtetid blir utnyttet på best mulig måte, der refleksjoner over praksis er en naturlig del av tiden.
* Pedagogisk ledelse skal bidra til å øke motivasjon og mestring hos alle ansatte og at praksis har en god faglig forankring.
* God faglig ledelse skal bidra til økt kompetanse hos alle i personalet.
* God kompetanse om pedagogisk ledelse skal bidra til profesjonalitet hos alle ansatte.

Våre tiltak for å oppnå dette i år:

* *Ledergruppen øker bevisstheten rundt egen pedagogisk ledelse, gjennom refleksjoner ut fra praksisfortellinger og tilbakemeldinger.*
* *Vi har refleksjon som fast punkt på avdelingsmøter.*

# 16. Progresjonsplan

Fagområdene vil sjelden opptre isolert. Flere områder vil ofte være representert samtidig i temaopplegg og i forbindelse med hverdagsaktiviteter.

| **FAGOMRÅDENE** | 1-2 år | 3-4 år | Skolestartere |
| --- | --- | --- | --- |
| KOMMUNIKASJON  SPRÅK  TEKST | Vi synger sanger og rimer  Peke- og billedbøker er alltid tilgjengelig for barna  Vi tolker nonverbale uttrykk  Vi gjentar og utvider barnas ordforråd. | Barna øver på å gjenfortelle rim, regler og sanger.  Variasjon i bøkene og aktivitetene som er tilgjengelige for barna.  Leker med språket.  Barna oppmuntres til å bruke språket aktivt for å delta i lek, uttrykke følelser og løse konflikter. | Barna er med på å skape egne tekster og muntlige fortellinger.  Barna øver på å kjenne igjen og skrive navnet sitt, øver på bokstavlyder og å trekke sammen lyd til ord.  Vi gir barna rom og tid til å reflektere, undre seg og stille spørsmål i f.eks. konfliktsituasjoner, opplevelser, ulike samtaler, lek og mye mer. |
| KROPP  BEVEGELSE  MAT  HELSE | Barnet går selv på tur – (Vi bruker ikke vogn og turen blir nødvendigvis ikke så lang).  Vi hjelper barna med å vaske hender  Vi øve på å sitte på do.  Vi oppmuntrer til å smake på nye ting.  Har finmotoriske aktiviteter som maling, tegning, puslespill, plastelina | Vi oppmuntrer barna til å søke fysiske utfordringer.  Vi veileder og hjelper barna i forhold til den daglige hygiene.  Barna får erfaring med matlaging.  Selvstendighetstrening, påkledning og do  Vi øver på blyantgrep og har finmotoriske aktiviteter som fargelegging, puslespill, klipping, konstruksjon og perling. | Vi går lengre turer i ulendt terreng og øver på utholdenhet.  Barna øver på å være selvstendige i forhold til hygiene.  Vi har ski og skøyter på vinterstid når forholdene tillater det  Øve mot å mestre å fargelegge, klippe og ha riktig blyantgrep. |
| KUNST  KULTUR  KREATIVITET | Barna blir presentert for ulike formingsmateriell.  Vi dramatiserer, synger og danser.  Vi legger til rette for og oppmuntrer barna til å undersøke inntrykk med alle sanser. | Barna får jevnlig erfaring med ulike formingsmaterialer og ulike teknikker.  Barna får erfaring med sang, dans, drama og fortelling ved i aktiviteter og samlinger  Gi barna variert tilgang på estetiske inntrykk gjennom bilder, malerier, aktiviteter og konkreter i eks. samling. | Barna skaper noe eget gjennom formingsaktiviteter.  Barna deltar gjennom forberedelse og fremføring på sommerfesten.  Barna får erfaring med og utfolder seg estetisk både ute og inne.  Lage kunst i forbindelse med siste året i barnehagen. |
| NATUR  MILJØ  TEKNOLOGI | Vi blir kjent med et fast sted i skogen  Vi bruker nettbrett/ teknisk utstyr sammen med barna.  Vi gir tilbud om varierte matvarer. | Vi tilrettelegger for å oppleve og å undre seg over mangfoldet i naturen.  Barna får erfaringen med og øver seg på kildesortering av matavfall, plast, papir, glass og metall.  Barna får egen erfaring med nettbrett, PC og kamera | Barna får erfaringer i naturen til alle årstider og oppmuntres til å iaktta og lære om dyr og planter.  Vi besøker et museum.  Vi søker på nett og snakker om nettvett.  Lage konstruksjoner av ulike materialer.  Vi har miljøuke, hvor vi har ekstra fokus på bærekraftig utvikling |
| ANTALL  FORM  ROM | Vi er bevisste på å bruke matematiske begreper i samspill med barna.  Lek med former og puslespill  Vi teller jevnlig sammen med barna.  Vi bruker tid på å la barna utforske barnehagens inne- og utearealer. | Vi introduserer matematiske begreper sammen med barna.  Vi sorterer og sammenligner  Vi øver på mengdebegrep og tall.  Vi veileder barna på hvor de kan bevege seg. | Vi øver på matematiske begreper og setter dem i sammenheng med praktisk erfaring.  Barna får erfaring med matematiske materialer og gjør oppgaver med fokus på form, farge og antall.  Vi øver på mengdebegrep og parkobling. Vi teller oppover og nedover til 10. Vi teller med flere om gangen.  Vi har tellebarn hver tur, som også får ekstra oppgaver underveis. |
| ETIKK  RELIGION  FILOSOFI | Vi undrer oss sammen med barna  Vi veileder barna i hvordan de skal være mot hverandre | Barna skal oppleve at spørsmål og undring tas på alvor  Barna får erfaring i grunnverdier som empati, toleranse og rettferdighet | Barna får tid til undring, ettertanke og gode samtaler.  Ha fått mulighet til å tilegne seg grunnleggende verdier og oppfordres til å etterleve det.  Vi har lucia-skuespill og samtaler ved ulike religiøse høytider. |
| NÆRMILJØ  SAMFUNN | Barna blir trygge i barnehagens uteområde.  Barna får bidra til fellesskapet ved å gjøre enkle oppgaver, som å dele ut matbokser og være medhjelpere i samlingsstund  Vi markerer samefolkets dag | Vi går på turer i nærmiljøet.  Ordensbarn dekker bord, deler ut matbokser og velger matsang.  Barna deltar på markering av Samefolkets dag | Får utvidet kjennskap til hva som finnes i nærmiljøet og hvor man finner det.  Barna deltar på avstemninger og får erfaring med at flertallet bestemmer.  Barna har klare grenser å bevege seg innenfor når vi er ute på tur.  Barna får kjennskap til samisk kultur og at Samene er Norges urbefolkning.  Får kjennskap til noen av barns rettigheter fra barnekonvensjonen. |

# Kalender

|  |  |
| --- | --- |
| Januar | * 10. Planleggingsdag – barnehagen stengt * Tema - Vinteraktiviteter inne og ute * Foreldreundersøkelse * Forberedelser til Samenes nasjonaldag. * 31. Fellessamling- ansvar Nordlys |
| Februar | * Vinteraktivitetsdag – ansvar Nordlys * 6. Markering av Samenes nasjonaldag – ansvar Regnbuen * 28. Karneval. – ansvar Sola |
| Mars | * Tilbud om foreldresamtale * 20. Vårjevndøgn * 23. Earth hour * 26. Foreldremøte- brukerundersøkelse * 28. Fellessamling ansvar Regnbuen |
| April | * Tilbud om foreldresamtale * Tema – førkultivering av grønnsaker og blomster * Uke 14-15 Påskeverksted kjøkken – ansvar Nordlys og Regnbuen * 21. Påskefrokost for barn og foreldre – ansvar Nordlys * Uke 16 – Påskestengt * 15. Svarfrist - Påmelding til sommerferie * 25 og 26. «Vårklargjøring» for foreldre – ansvar AU * 29. Årsmøte – ansvar styret |
| Mai | * Vi sår/planter grønnsaker og blomster – ansvar alle avd. * Sola og Nordlys barna starter tilvenning til ny avd. * 9. Fellessamling- ansvar Nordlys * 13. Foreldremøte oppstart- ansvar Sola, Nordlys og Anne * Uke 19. Miljøvernuke/Rusken - ansvar Nordlys * 16. Markering av Grunnlovsdag – ansvar Sola * 21. Blomsterfest- ansvar Regnbuen * 27. Besøksdag for nye barn * 30. Planleggingsdag – barnehagen stengt |
| Juni | * 6. fellessamling Sola * Sola og Nordlys barna tilvenning til ny avdeling. * Tema – Vi steller med det som vi har plantet * 5, 12 og 17 Besøksdag for nye barn. * 12. Sommerfest – ansvar SU i samarbeide med Regnbuen * 13. Felles fest- tema innsekter og småkryp med egenodlet mat- Ansvar Regnbuen * Uke 25 - Svømmekurs for Bjørnestjerner |
| Juli | * Uke 28,29 og 30 - Sommerferie - barnehagen stengt |
| August | * Uke 31 - Nye barn begynner * Høsting * Miljøtema på Regnbuen og Nordlys |
| September | * Tema – Vi høster grønnsaker som vi bruker i matlaging. * Uke 36 Miljøvernuke * 5. Fellessamling miljøvern- ansvar Nordlys * 15. Planleggingsdag – barnehagen stengt * 18. Foreldremøte Regnbuen + eget møte Bjørnestjerneforesatte * Uke 38 Brannvernuke – ansvar Brannvernleder * 25. Foreldremøte Sola og Nordlys * 26. Fellessamling – ansvar Regnbuen * 30. Epledagen med foreldrekaffe- ansvar Sola |
| Oktober | * Uke 41 til 44 - Tilbud om foreldresamtaler Bjørnestjerner * 10-11. Høstklargjøring for foreldre – ansvar AU * 14. Besøk av gamle Bjørnestjerner * Uke 42-43 - Barnekonvensjonen – ansvar Nordlys/Regnbuen * 24. - Markering av Barnekonvensjonen- høstsuppe- Ansvar Nordlys |
| November | * 7. Fellessamling ansvar Sola * Uke 45 - 48 - Tilbud om foreldresamtaler * 21. Planleggingsdag – barnehagen stengt * 29. Fellessamling ansvar Nordlys |
| Desember | * 13. Lucia – ansvar Regnbuen * 18. Nissefest - Ansvar Sola * 24. des. til 1. jan. – Julestengt |
| Januar | * 16. Planleggingsdag – barnehagen stengt |

Fastsatt av SU: 4.februar 2025

Barnehagens styrer: Anne Johansson

Barnehagens nettside: rustadsaga-barnehage.no